Опште здравствено стање српске војске било је релативно задовољавајуће све до средине децембра 1914. После офанзиве на Колубари и Сувобору, Српска војска заробљава 45.000 аустроугарских војника. Међу њима је био велики број рањеника и болесника од пегавца*. Убрзо након тога, пегавац се појављује и у српској војсци . Број оболелих од пегавца почео је да расте до застрашујућих размера. Значајну улогу у ширењу пегавца одиграле су пољске болнице. Ту су се мешали рањеници, заробљеници, заражени, незаражени. Од пегавца је оболео и већи број болничара и лекара. Епидемија је обухватила и цивилно становништво . Начелник санитета Врховне команде Србије био је санитетски пуковник др Лазар Генчић.